Pål Morten Borgli

Pål Morten Borgli (født 3. desember 1967 i Sandnes) er en norsk politiker fra Fremskrittspartiet. I Stortingsvalget 2025 ble han valgt inn for Rogaland. Fra 2011 til 2023 var han varaordfører i Sandnes. 

Borgli startet sin politiske karriere i Sandnes bystyre i 1995. I 2003 ble han varaordfører i et samarbeid der Jostein Rovik (H) ble ordfører. I perioden 2007-2011 var han gruppeleder for FrP som da var største opposisjonsparti. 

Etter kommunevalget i 2011 inngikk FrP og Borgli et samarbeid med Arbeiderpartiet, Senterpartiet, Pensjonistpartiet og Sosialistisk Venstreparti. Stanley Wirak (Ap) ble ordfører og Borgli ble varaordfører. Dette utradisjonelle samarbeidet ble fornyet etter kommunevalgene i 2015 og igjen i 2019, fortsatt med Borgli som varaordfører. 

Etter kommunevalget i 2023 ble Høyres Kenny Rettore ordfører og Kristoffer Birkedal (FrP) ble varaordfører. Borgli måtte dermed gå av som varaordfører.

Han var medlem av fylkestinget i Rogaland i periodene 1999–2003 og 2007–. Han var også vararepresentant for Rogaland Fremskrittsparti til Stortinget etter valget 2009. I 2011-2012 var han medlem av FrPs sentralstyre.

Han ble valgt inn som stortingsrepresentant for Rogaland etter stortingsvalget 2025, hvor han valgte å beholde sine kommunale verv samtidig som han sitter på Stortinget.

 Politiske verv 
 2011– 2023 Varaordfører Sandnes kommune
 2007– Medlem Fylkestinget i Rogaland
 1995– Medlem Sandnes Bystyre/Sandnes kommunestyre
 2011–2015  – Leder for Regional- og kulturutvalget i Rogaland fylkeskommune
 2011–2012  – Sentralstyremedlem – Fremskrittspartiet Sentralstyret
 2009–2013  – 3. vararepresentant – Stortinget fra Rogaland
 2009–2011  – 2. varamedlem – Fremskrittspartiet Sentralstyret
 2007–2011  – Gruppeleder – Sandnes Fremskrittsparti
 2003–2007  – Varaordfører – Sandnes kommune
 1999–2003  – Fylkestinget i Rogaland

 Referanser 

 Eksterne lenker 


Kategori:Vararepresentanter til Stortinget
Kategori:Lokalpolitikere i Sandnes
Kategori:FrP-politikere i Rogaland
Kategori:Personer fra Sandnes kommune